
"...s nem vész magja a nemes gabonának..."  

Hagyományos értékekre alapuló tudás-és közösségfejlesztés az Élő Forrásból


Szakmai beszámoló

Témanap
A témanap időtartama: 1 nap ( 2018.12.19.)

A témanap helyszíne: Vackor Óvoda, Egységes Óvoda- Bölcsőde (Devecser), 8460 Devecser, Szabadság tér 1-3.
A témanap célcsoportja: 21 fő, a Vackor Óvodába járó gyermekek
A témanap célja: 

Az óvodások számára, játékos formában tegyük vonzóvá, érdekessé a magyar népdalt, népzenét, táncot, folklórt, általában a magyar kultúrát. 
Megszerezhető kompetenciák: 

Az óvodások nyugodt, élménygazdag, harmonikus fejlődésének elősegítése a magasabb rendű érzelmek kibontakoztatásával, hátrányok csökkentésével az életkori és egyéni sajátosságok és az eltérő fejlődési ütem figyelembevételével. Sokoldalú képességfejlesztés segítségével a gyermeki személyiség egészére irányuló fejlődés biztosítása, harmonikus, esztétikus, összerendezett mozgásfejlődésének elősegítése. A gyermek kíváncsiságának, utánzási kedvének motiválása az értelmi képességek, érzékelés, észlelés, emlékezet, figyelem, képzelet, gondolkodás és a kreativitás fejlesztése érdekében. 
A témanappal komplex élményeket biztosítottunk a gyerekek számára és reméljük, hogy ezek segítségével erős érzelmi kötődés alakult majd ki a gyerekek és a művészetek között. 
A témanap tárgya”Téli mese”.  Egy interaktív előadás volt. Nagy érdeklődéssel, odafigyeléssel vettek részt a gyerekek, mert a mese részesei lehettek, így alakítva általuk a történéseket. 
A Bahorka Társulat Téli meséje által a gyermekek egy különleges karácsonyi előadást élhettek át. A Bahorka Társulat a gyermekek nyelvén, interaktív módon ünnepelte végig a téli ünnepkört. Az Advent időszakának jeles eseményei dalokban, játékokban táncokban nyilvánultak meg. A gyermekek mindvégig aktív résztvevői voltak az előadásnak, éneklésükkel, táncukkal, játékos megnyilvánulásaikkal segítették az előadókat. Az előadás segítségével a legapróbbak is megtudhatták, mit csináltak a leányok Borbála napján, mit játszottak a lányok és legények a fonóban, hogyan készül Luca napján a gombóc, hogyan lehet boszorkányokat látni, milyen alakok a betlehemesek és a regősök. 

